Document ID: 32005R1660

A TANÁCS 1660/2005/EK RENDELETE
(2005. október 6.)
az Európai Gazdasági Közösség és a Comore-szigeteki Unió között a Comore-szigetek partjainál folytatott halászatról szóló megállapodásban előírt halászati lehetőségeknek és pénzügyi ellenszolgáltatásnak a 2005. január 1-jétől 2010. december 31-ig tartó időszakra történő meghatározásáról szóló jegyzőkönyv megkötéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikkének (2) bekezdésével és a (3) bekezdés első albekezdésével,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
Az Európai Gazdasági Közösség és a Comore-szigeteki Unió között a Comore-szigetek partjainál folytatott halászatról szóló megállapodásnak megfelelően (2), a két fél tárgyalásokat folytatott annak érdekében, hogy meghatározzák azokat a módosításokat és kiegészítéseket, amelyeket bevezetnek e megállapodásba a hozzá csatolt jegyzőkönyv alkalmazási időszaka végén.
(2)
E tárgyalásokat követően 2004. november 24-én új, a fent említett megállapodásban a 2005. január 1. és 2010 december 31. közötti időszakra előírt halászati lehetőségek és a pénzügyi ellenszolgáltatás meghatározásáról szóló jegyzőkönyvet parafáltak.
(3)
A Közösség érdeke e jegyzőkönyv elfogadása.
(4)
Meg kell határozni a halászati lehetőség tagállamok közötti elosztásának kulcsát a halászati megállapodás keretében folyó hagyományos halászati lehetőségek elosztása alapján,
ELFOGADTA EZT A RENDELETET:
1. cikk
Az Európai Gazdasági Közösség és a Comore-szigeteki Unió között a Comore-szigetek partjainál folytatott halászatról szóló megállapodásban előírt halászati lehetőségeknek és pénzügyi ellenszolgáltatásnak a 2005. január 1-jétől 2010. december 31-ig tartó időszakra történő meghatározásáról szóló jegyzőkönyv a Közösség nevében jóváhagyásra kerül.
A jegyzőkönyv szövegét csatolták e rendelethez (3).
2. cikk
A jegyzőkönyvvel rögzített halászati lehetőségek a tagállamok között a következő kulcs szerint lettek elosztva:
a)
erszényes kerítőhálós tonhalhalászó hajó:
Spanyolország
:
21 hajó
Franciaország
:
18 hajó
Olaszország
:
1 hajó
b)
felszíni hosszú horogsoros halászhajó:
Spanyolország
:
12 hajó
Portugália
:
5 hajó
Ha e tagállamok engedélykérelmei nem merítik ki a jegyzőkönyvvel rögzített halászati lehetőségeket, a Bizottság mérlegelheti más tagállam engedélykérelmét.
3. cikk
Azok a tagállamok, amelyek hajói e jegyzőkönyv keretében halásznak, az 500/2001/EK bizottsági rendeletnek (4) megfelelően kötelesek a Bizottságot értesíteni a Comore-szigeteki halászati övezetben kifogott valamennyi halmennyiségről.
4. cikk
A Tanács elnöke felhatalmazást kap, hogy kijelölje a Közösséget jogilag elkötelező jegyzőkönyv aláírására jogosult személyeket.
5. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Luxembourgban, 2005. október 6-án.

Labels: 18
5
6